**ОБЯВЛЕНИЕ**

Община Шумен в качеството си на партньор на Агенция за социално подпомагане, която е конкретен бенефициент по проект „Приеми ме 2015“ - BG05M9OP001-2.003-0001-C01, финансиран от Оперативна програма „Развитие на човешките ресурси“, съфинансирана от Европейския съюз чрез Европейския социален фонд, обявява конкурс за **1 /един/ социален работник**  от Областен екип по приемна грижа на **осемчасов работен ден**, с изнесено работно място в Община Хитрино, с обхват на работа общините Хитрино и Венец.

Изисквания за заемане на длъжността „Социален работник от Областен екип по приемна грижа“:

• Образователна степен: „средно образование“;

• Професионална квалификация: хуманитарна;

• Професионален опит: доказан професионален опит в дейности по закрила на детето не по-малко от 3 (три) години.

• Опит при изпълнение на проекти – предимство.

• Компютърни умения- Microsoft Word, Microsoft Excel, Internet

Документите следва да се подават лично или чрез пълномощник (нотариално заверено пълномощно), или по куриер (валидна е датата на получаване) в Община Шумен в срок до **16.04.2018 г.** от публикуване на обявата, всеки работен ден от 8.30 часа до 12:00 часа и от 13:00 часа до 17.30 часа в сградата на Общинска администрация - Шумен, бул. „Славянски“ № 17, етаж втори, стая 234. Заявления за участие, подадени след крайния срок, не се приемат.

I. РЕД НА ПРОВЕЖДАНЕ:

1. Всяко постъпило заявление за участие в конкурса в рамките на обявения срок се разглежда от комисия, определена със заповед на кмета на Община Шумен, в която участва и представител на Регионална Дирекция за социално подпомагане.

2. Конкурсът протича в два етапа:

- Първи етап: Проверка за съответствието на представените документи с обявените изисквания.

- Втори етап: Събеседване с одобрените по документи кандидати.

Съгласно разписаните в Проекта Дейност 1 и Дейност 3 не е допустимо да бъдат наемани действащи служители от териториалните поделения на Агенцията за социално подпомагане в дейността за предоставяне на социалната услугата „приемна грижа".

II. НЕОБХОДИМИ ДОКУМЕНТИ, КОИТО СЛЕДВА ДА БЪДАТ ПРЕДСТАВЕНИ ОТ КАНДИДАТИТЕ ЗА УЧАСТИЕ:

• Писмено заявление (образец);

• Автобиография (образец);

• Декларация(образец)

• Декларация по чл. 107а от Кодекса на труда (образец)

• Копие от документи за придобита образователна степен, допълнителни квалификации.

• Копие от документи, удостоверяващи продължителността на професионалния опит.

* Свидетелство за съдимост
* Медицинско свидетелство

III. ПРИЛОЖЕНИЯ: Образци на: Длъжностна характеристика за длъжността „Социален работник", Писмено заявление за кандидатстване, Автобиография, Декларация и Декларация по чл. 107а от Кодекса на труда.

Допълнителна информация: телефон: 054/ 857 672 , лице за контакт – Пламена Пенкова